text: To cyklister kørt ned - politi efterlyser flugtbilist
  26 maj 2018 kl. 12.04
  To cyklister blev lørdag kørt ned på en landevej ved Varde. Bilisten kørte fra stedet. Politiet efterlyser nu en blå bil.
  Lørdag kom to cyklister lettere til skade på Roustvej i Varde, da de blev påkørt af en forbipasserende bil. Bilisten kørte fra stedet. I den forbindelse efterlyser Syd- og Sønderjyllands Politi nu en blå bil, sandsynligvis en Renault, som mangler højre sidespejl. Bilen forlod stedet i sydøstlig retning.
  
  
  